יש כאלה שמצפים לשמוע את השיר של אסטוניה. אחרים לא יכולים לישון בלילה בגלל הופעת האורח של מדונה. כמה מדמיינים מה נטע ברזילי תלבש על הבמה או איך קובי מרימי יבצע את השיר שלו - ככה כשתחרות האירוויזיון 2019, שתתקיים השנה בתל אביב, מסקרנת אלפי, אם לא מיליוני בני אדם ברחבי העולם בגלל שלל סיבות... אבל מתברר שהריגוש האמיתי יתחיל בכלל עם יזהר כהן.
יס, מתברר שהזוכה הישראלי הראשון בתחרות, שהביא ב-1979 את האירוע המוזיקלי הגלובלי עד לארץ הקודש עם הצלילים של השיר "אבניבי", מתכנן לחובבי האירוויזיון הפתעה שכנראה לא ישכחו גם ב-40 השנים הבאות. והכל בשפת ה-ב'!
מתברר שאירועי האירוויזיון בעיר המארחת השנה, יחלו עם כהן בן ה-68, שחבר לאחרונה לליין המסיבות המקומי הגאה "Forever Tel-Aviv" והדי ג'יי מור אברהמי - רק כדי לצור גרסת מועדונים חדשה ללהיט העבר, זה שהרים את אירופה אז שם בסוף עידן הדיסקו, כולל "מתיחת פנים" קלה וסאונד עדכני.
כבר מוכנים לנענע את הישבן לצליליו של כהן? סופרייז, מתברר שהזמר האהוב יבצע את הגרסה המחודשת של ליין מסיבות הגייז ל"אבניבי" בן ה-41 כבר בערב הפתיחה של "כפר האירוויזיון", מתחם המסיבות שיפעל בתקופת התחרות בארץ הקודש, אל מול תיירים וחובבי התחרות הישראלים. בחינם, על חוף הים של העיר, כולל גלאם מקומי, מה רע?
וואלה! סלבס מדברת בשפת ה-ב' יום כן, יום לא. היום לא.